צלופחים קוצניים

צלופחים קוצניים (שם מדעי: Mastacembelidae) היא משפחה של דגים מסדרת צלופחי ביצות וממחלקת מקריני סנפיר, החיים במים מתוקים באזורי ביצות טרופיים באפריקה דרום-מזרח אסיה ואוסטרליה. הם אינם קרובים לצלופחים האמיתיים.

דגים אלה מזכירים מעט נחשים בעלי סנפירים גדולים וקוצניים ליד הזנב ושאר הגוף חלק ורירי. הלסת פונה למטה ויש 2 נחיריים בולטים. הם יכולים להגיע לאורך 1 מ'.

דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם. חלקם גם נכנסים לתרדמת קיץ בעת התייבשות ביצות ומקיצים כשהחורף חוזר.

חלק מדגי הסדרה הם דגי נוי נפוצים כמו צלופח האש. חלקם הם גם דגי מאכל.

מיון
משפחה צלופחים קוצניים (Mastacembelidae)
סוג Macrognathus
סוג Mastacembelus - בו המין צלופח אש
סוג ומין יחיד Sinobdella sinensis

קישורים חיצוניים

ערכים שבהם תבנית בריטניקה אינה מתאימה
בעלי חיים שתוארו ב-1870
טקסונים שתוארו בידי פיטר בליקר
צלופחי ביצות